b'\n_START_ARTICLE_\nFabian Gottlieb von Osten-Sacken\n_START_SECTION_\n\xc5\xbdivljenje\n_START_PARAGRAPH_\nRodil se je baronu Wilhelmu von Osten-Sacknu, ki je bil adjutant feldmar\xc5\xa1ala von M\xc3\xbcnnicha._NEWLINE_S 14 leti je pri\xc4\x8del z voja\xc5\xa1kim \xc5\xa1olanjem in \xc5\xbee leta 1767 je pri\xc4\x8del z aktivno voja\xc5\xa1ko slu\xc5\xbebo kot vodnika. Leta 1769 je sodeloval v blokadi Hotina in bil 7. septembra istega leta zaradi zaslug v bojih povi\xc5\xa1an v zastavnika ter preme\xc5\xa1\xc4\x8den v Na\xc5\xa1ebur\xc5\xa1ki mu\xc5\xa1ketirski polk. Sodeloval je v bojih proti Turkom v letih 1771-82 in proti Poljakom v letih 1770-73._NEWLINE_Leta 1785 je bil kot stotnik preme\xc5\xa1\xc4\x8den v kopensko voja\xc5\xa1ko \xc5\xa1olo in naslednje leto je bil isto\xc4\x8dasno povi\xc5\xa1an v majorja in podpolkovnika. Leta 1790 je sodeloval v bojih proti Turkom in 10. avgusta 1792 je bil povi\xc5\xa1an v polkovnika. Naslednje leto je bil preme\xc5\xa1\xc4\x8den v \xc4\x8cernigovski mu\xc5\xa1ketirski polk._NEWLINE_Leta 1794 je sodeloval v zatrtju poljskega upora. 28. septembra 1797 je bil povi\xc5\xa1an v generalmajorja in postal poveljnik Jekaterinoslavskega grenadirskega polka. 11. julija 1799 je bil povi\xc5\xa1an v generalporo\xc4\x8dnika. Leta 1799 je sodeloval v neuspeli italijansko-\xc5\xa1vicarski kampanji; v njej je bil zajet in v vojnem ujetni\xc5\xa1tvu je ostal do leta 1801. Tega leta je postal poveljnik Petersbur\xc5\xa1kega grenadirskega polka. V bojih proti Francozom v letih 1806-07 je poveljeval diviziji, a je bil zaradi obto\xc5\xbeb neupo\xc5\xa1tevanja ukazov izlo\xc4\x8den iz voja\xc5\xa1ke slu\xc5\xbebe._NEWLINE_Pet let je opravljal delo odvetnika v Sankt Peterburgu._NEWLINE_Leta 1812 je bil ponovno aktiviran in postal poveljnik korpusa v sestavi \xc5\xa0lezijske armade. 14. avgusta 1813 je bil povi\xc5\xa1an v generala pehote. Po bitki za Pariz je postal voja\xc5\xa1ki guverner Pariza, kar je opravljal med marcem in junijem 1814._NEWLINE_Leta 1815 je postal poveljnik 3. pehotnega korpusa in od leta 1818 je bil poveljnik 1. armade. V tem \xc4\x8dasu je postal tudi dr\xc5\xbeavni svetnik in 8. aprila 1821 je bil povzignjen v grofa. Car Nikolaj I. Ruski ga je na dan svojega kronanja povzdignil v feldmar\xc5\xa1ala._NEWLINE_Po ukinitvi 1. armade leta 1835 se je upokojil.'